น้องเป็นไข้มาสี่วัน เช็ดตัวอาการตัวร้อนก้อไม่จางเรยค้ะ น้องมีหวัด ตัวร้อน ไอ และก็อ้วกบางครั้งค้ะ
สวัสดีค่ะ อาการมีไข้ ตัวร้อน ไอ อาเจียน อาจเป็น1.ไข้หวัดเกิดจากการติดเชื้อไวรัสบริเวณทางเดินหายใจส่วนต้น อาการได้แก่ มีไข้ ไอ มีเสมหะ เจ็บคอ เสียงแหบ คัดจมูก มีน้ำมูก จาม ตาแดงอาจมีอาการอาเจียน หรือท้องเสียร่วมด้วยได้ มักหายได้เองใน 1 สัปดาห์ บางรายอาจมีอาการไอต่อเนื่องไปอีกประมาณ 1 สัปดาห์2.ไข้หวัดใหญ่เกิดจากการติดเชื้อไวรัสกลุ่มอินฟลูเอนซา (Influenza) อาการมักรุนแรงกว่าไข้หวัดธรรมดา ส่วนใหญ่จะหายได้เองเช่นกันในเวลาประมาณ 1 สัปดาห์ แต่อาจมีอาการอ่อนเพลียต่อเนื่องได้นานหลายสัปดาห์ ในบางรายโดยเฉพาะเด็กเล็ก คนสูงอายุ ผู้ที่มีโรคประจำตัว หรือมีภาวะภูมิคุ้มกันต่ำ อาจเสี่ยงต่อการเกิดโรคแทรกซ้อน เช่น ไซนัสอักเสบ หูชั้นกลางอักเสบ ปอดบวม เยื่อหุ้มสมองอักเสบ สมองอักเสบ เยื่อหุ้มหัวใจอักเสบ เป็นต้นหากอาการของน้องไม่รุนแรง คือไม่มีไข้สูง ไม่ไอมากจนหอบเหนื่อย ไม่มีหายใจแรง ไม่ซึม ไม่มีอาเจียนมาก และยังพอทานอาหารได้ ไม่ว่าจะเป็นแค่ไข้หวัดธรรมดาหรือไข้หวัดใหญ่ ก็ไม่น่าเป็นห่วงค่ะ สามารถให้การดูแลด้วยตนเองได้ เช่น การให้น้องดื่มน้ำมากๆ (น้ำไม่เย็น)หลีกเลี่ยงการอยู่ในห้องแอร์หรือโดนลมจากพัดลมโดยตรง เพราะอาจทำให้มีน้ำมูก หรือเสมหะเหนียวข้นขึ้น กระตุ้นให้ไอมากขึ้น หลีกเลี่ยงการให้ทานขนมต่างๆของทอดหรือผัดเพราะทำให้เสมหะเหนียวข้นเช่นกันอาหารควรเป็นประเภทต้มหรือนึ่ง เป็นต้น นอกจากนี้ ก็ให้ทานยาบรรเทาตามอาการ เช่น ยาลดไข้พาราเซตามอล ยาแก้ไอเดกซ์โทรเมทอร์แฟน (dextromethorphan) ยาละลายเสมหะบรอมเฮกซีนยาแก้อาเจียนเมโทโคลพราไมด์ (metoclopramide)เป็นต้นแต่หากอาการของน้องรุนแรง ควรพาไปพบแพทย์นะคะ ขอให้อาการของน้องดีขึ้นไวไวค่ะ